# Kaspijski tigar

| Kaspijski tigar
 |
| --- |
|  |
| Kaspijski tigar u berlinskom ZOO-u 1899.
 |
| Status zaštite
 |
|
Status zaštite: **Izumrli** (1980-ih?) (IUCN 3.1)
 |
| Naučna klasifikacija
 |
| Carstvo:
 | Animalia  |
| Koljeno:
 | Chordata  |
| Razred:
 | Mammalia  |
| Red:
 | Carnivora  |
| Porodica:
 | Felidae  |
| Potporodica:
 | Pantherinae  |
| Rod:
 | *Panthera*  |
| Vrsta:
 | *P. tigris*  |
| Podvrsta:
 | P. t. virgata  |
| Trojni naziv
 |
| Panthera tigris virgata Temminck, 1844. |
|  |
| Područje koje je nastanjivao kaspijski tigar
 |

**Kaspijski tigar** (lat. *Panthera tigris virgata*, poznat i kao **hirkanijski**, **perzijski** ili **turanski tigar**) podvrsta tigra za koju se vjeruje da je izumrla, ako ne prije onda za sovjetske invazije na Afganistan, iako optimisti vjeruju u mogućnost da još uvijek živi u istočnoj Turskoj.

Početkom 20. vijeka, ova je podvrsta živjela u Afganistanu, Iranu, Turskoj, Mongoliji i centralnom dijelu azijske Rusije. Još se naziva perzijski tigar.

Evropljani su upravo ove tigrove prve upoznali još u starom vijeku, npr. Rimljani su ih uvozili iz Hirkanije za gladijatorske borbe.

Kaspijski tigar zajedno sa Sibirskim i Bengalskim tigrom predstavljao je najveće primerke živih mačaka i rangirani su kao najveći predstavnici mačaka koji su ikada postojali.

## Karakteristike

Telo kaspijskog tigra je generalno manje masivno od tela sibirskog tigra i nešto manje dužine. U Turkmenistanu su zabeleženi primerci ove podvrste dužine preko 270 cm, dok je generalno dužina ove podvrste bila preko 200cm za mužjake i preko 160 cm za ženke. Maksimalna zabeležena težina je bila oko 240 kg. Maksimalna dužina lobanje za mužjake se kretala u rasponu 297 do 365 mm, za ženke u rasponu 195 do 255 mm.

Glavna pozadinska boja krzna je varirala, mada je uglavnom bila svetlija i uniformnija nego dalekoistočnih tigrova. Pruge su bile pravilnije, deblje i bliže nego kod Sibirskog tigra. Boja pruga je varirala između braon i boje tamnog cimeta. Crne nijanse su se mogle naći u predelu vrata, glave, sredine leđa i vrha repa. Razlika između letnjeg i zimskog krzna je bila velika, mada ne baš kao kod dalekoistočnih tigrova. Zimsko krzno je bilo svetlije nego letnje.

## Filogenetske sličnosti sa sibirskim tigrom

Na početku 21. veka, istraživači sa Univerziteta Oxford, U.S. Nacionalnog nstituta za rak i Herbejskog Univerziteta iz Jerusalima, sakupili su uzorke tkiva sa 23 kaspijska tigra sačuvanih u različitim muzejima. Uspeli su da identifikuju barem jedan lanac mitohondrijskog gena, i primetili su vrlo male razlike između ove i drugih podvrsta tigrova u pogledu mitohondrijske DNA. Nakon dodatne analize filogenetskih veza ove podvrste i drugih, uočena je značajna genetska sličnost između kaspijskog i sibirskog (amurskog) tigra. Ovo navodi na zaključak da su ove dve podvrste imale zajedničkog pretka, koji se iz Centralne Azije (Kine) proširio najpre na zapad, kroz Gansu - Put svile, a zatim na istok ka dolini reke Amur u Sibiru. Ove migracije su se dogodile pre manje od 10.000 godina. Očigledno je da su ljudske aktivnosti vezane za industrijalizaciju i kultivizaciju zemljišta, dovele do izolovanja populacije kaspijskog tigra, a zatim i do istrebljenja.

## Vanjske veze

* (`en`) Teritorij tigra- kaspijski tigar Arhivirano 2018-10-12 na Wayback Machine-u
* (`en`) The Extinction Website - Species Info - Caspian Tiger Arhivirano 2016-04-12 na Wayback Machine-u
* (`en`) 5 TIGERS : All About Tigers - The Caspian tiger: a Lesson from History Arhivirano 2005-12-27 na Wayback Machine-u

Ostali projekti

|  |  |
| --- | --- |
|  | U Wikimedijinoj ostavi nalazi se članak o temi: **Kaspijski tigar** |
|  | U Wikimedijinoj ostavi ima još materijala o temi: **Kaspijski tigar** |
|  | Wikivrste imaju podatke o taksonu **Kaspijski tigar** |